google/wiki40b huggingface dataset:
UFC 7

Historie

UFC 7 bestod av en turnering med åtte deltakere, en UFC Superfight Championship-kamp mellom daværende Champ, Ken Shamrock og vinneren av UFC 6, Oleg Taktarov. Det var også tre reservekamper som ikke ble vist på pay-per-view. Turneringen hadde ingen vektklasser eller begrensninger på vekt. Kampene hadde ingen runder, men det var en tidsfrist på 20 minutter for kvart- og semifinalene. Finalene og Superfight-kampen hadde en tidsbegrensning på 30 minutter, med 5 minutter overtid om nødvendig.
Tidsfristen ble ikke overholdt, da Superfight-kampen kun gikk tre minutter på overtid, muligens fordi det var begrenset tid på pay-per-view. Showet varte allikevel for lenge, noe som gjorde at noen av seerne på pay-per-view ikke fikk sett den siste kampen. Dommeren for kvelden var 'Big' John McCarthy. Michael Buffer var announcer for arrangementet.
Zibetska priset

Zibetska priset er en svensk litteraturpris som deles ut av Svenska Akademien annethvert år «till uppmuntran åt någon förtjent witterhetsidkare». Prisen er på 70 000 SEK (2009).
Prisen er en av Akademiets eldste og fikk opprinnelig midler fra en donasjon etter Christoffer Zibet, medlem av Akademiet (1740–1809). Fra begynnelsen dreide det seg om to priser, et for beste minneskrift over Gustaf III og et for den beste skriftet i allmenn patriotisk og samfunnsbevarende ånd. Prisen ble utdelt første gang i 1815 og fortsatte til og med 1893. Et stykke inn i forrige århundre ble prisen gjenopptatt og deles ikke sjelden ut som belønning for arbeider som har tilknytning til 1700-tallet.
United States Air Force Academy

Rangeringer

U.S. News & World Report rangerte United States Air Force Academy som nummer 27 blant liberal arts-collegene i USA i 2015, mens Forbes plasserte det på 38.-plass blant alle colleger i USA,
United States Air Force Academy var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Majdan Nezalezjnosti

Majdan Nezalezjnosti (ukrainsk: Майдан Незалежності; norsk: Uavhengighetsplassen) er den viktigste plassen i sentrum av Ukrainas hovedstad Kiev. Den befinner seg langs hovedgata Khresjtsjatyk i Sjevtsjenko raion. Plassen har hatt mange navn, men blir ofte omtalt bare som Majdan.

Historie

Det nåværende Majdans historie går tilbake til midten av 1800-tallet, da Kievs første steinbygning ble bygd her. Til å begynne med var plassens navn Khresjtsjatytska plosjtsja (Khresjtsjatykplassen). Fra 1871 het plassen Dumska posjtsja (Dumaplassen), ettersom Dumaen, byens lovgivende forsamling, lå her. Etter oktoberrevolusjonen fikk plassen navnet Radjanska plosjtsja (Sovjetunionens plass), og fra 1935 Plosjtsja Kalinina (Kalininplassen) (etter Mikhail Ivanovitsj Kalinin).
De tyske okkupanter som inntok byen den 19. september 1941 og holdt Kiev til 6. november 1943 kalte den Platz des 19. Septembers (19. septembers plass). Både plassen og det meste av Kyiv ble rasert under Annen verdenskrig. Også Dumaen ble sterkt skadet, og ble etterpå ikke gjenreist.
Plassen ble deretter ombygd i tidens sovjetiske stil, i 1977, til 60-årsdagen for Oktoberrevolusjonen ble det bygd et Minnesmerke for den store sovjetiske oktoberrevolusjon på sørsiden av plassen. Men etter Sovjetunionens sammenbrudd i 1991 ble minnesmerket fjernet.
Fra 1977 til 1991 het plassen Plosjtsja Zjovtnevoji revolutsiji (Oktoberrevolusjonens plass). Til tiårsdagen for Ukrainas uavhengighet i 2001 ble plassen grunnleggende ombygd.
Siden begynnelsen av 1800-tallet har den også blitt brukt til feiringer og arrangementer, så vel som politiske demonstrasjoner. Den var blant annet sentrum for demonstrasjonene under «granittrevolusjonen» i 1989, «Ukraina uten Kutsjma» i 2001, oransjerevolusjonen i 2004 og euromajdan i 2014.
The Royalties

The Royalties er et norsk popband fra Kristiansund/Bergen startet i 2005. Bandet ble startet i Bergen av Tommy Haltbakk, Alf Egil Aukan og Bjørn Kåre Rambjør som fra før hadde spilt sammen i en punktrio i Kristiansund på 90-tallet og det Bergensbaserte bandet Tennis. I løpet av våren 2005 ble bandet utvidet med to blåsere. I 2007 ga de ut debutalbumet The Royalties som ble spilt inn i Gjøa studio i april/mai 2006 og produsert av Hans Petter Gundersen. For albumet ble bandet nominert til Spellemannprisen 2007 i klassen popgruppe. Høsten 2007 spilte bandet inn sitt andre album som ble gitt ut våren 2008 under navnet The Lost Royalties.
Bizanus

Levevis

De voksne billene er dagaktive og finnes helst på blomster, der de eter pollen og nektar.

Utbredelse

Slekten er utbredt i Sør-Afrika.
Nils Jernsletten

Virke

Jernsletten utdannet seg til lærer og studerte etter dette norsk, samisk og finsk. I årene 1964–1967 var Jernsletten redaktør i bladet Ságat.
I 1974 avla han magistergraden ved Universitetet i Oslo på avhandlingen Hállangiella: En undersøkelse av prosodiske faktorer i samisk i Tana. Han arbeidet ved Tromsø lærerskole, men ble i 1974 adjunkt i samisk ved Universitetet i Tromsø, der han i 1990 ble professor. Fra 1900 til 1997 var han styreleder ved Senter for samiske studier. I 1994 deltok han i etableringen av det første samiskspråklige vitenskapelige tidsskriftet, Sámi dieđalaš áigečála.
Jernsletten var aktiv i samiske saker. Han satt i Sametinget, var medlem av Samerettsutvalget og var den første lederen i Samisk kirkeråd. Jernsletten var leder for arbeidet med å oversette Det nye testamentet til samisk.
Kong Harald V utnevnte ham i 2005 til kommandør av Den Kongelige Norske St. Olavs Orden «for hans samfunnsnyttige virke». I 2004 ble han tildelt Samerådets ærespris.
Tospann

Tospann er når man kjører med to hester eller to andre trekkdyr. Kusken sitter med én tømme, men de er festet annerledes en ved kjøring av én hest. Tømmene festes i bittet til hestene, det festes på vanlig måte på den venstre hesten venstre side og på den høyre hestens høyre side. Tømmene i midten er festet i kryss, det vil si at på den høyre hestens venstre side er tømmen til den venstre hesten festet, og motsatt. Slik har man mulighet til å svinge med to hester.
Skreanäs

Skreanäs er et tettsted i Falkenberg kommune i Hallands län i Halland i Sverige. I 2010 hadde tettstedet 243 innbyggere.
Rullebane

Rullebane er en betegnelse på det området som er beregnet nyttet for luftfartøy for avgang og landing ved en flyplass. En rullebane kan være av fast dekke (betong, asfalt) eller løst (grus, gress).

Nummerering

På de fleste rullebaner kan det foretas avgang og landing i to retninger, og i luftfarten betegnes dette med et to-sifret tall som angir banens magnetiske retning på et 360-graders kompass avrundt til nærmeste 10 hele grader. For eksempel vil en baneretning på 268 grader bli avrundet til 270 og angitt som 27. Noen rullebaner kan ha restriksjoner på avgang og/eller landing i enkelte retninger.
Ved bruk av bane 18, landes det fra nord mot sør (sør er 180 grader). Den motsatte baneretningen er 36 (landing mot nord, 360 grader). Videre følges dette for en bane som ligger øst-vest – bane 09 ved avgang og landing mot øst og bane 27 ved avgang og landing mot vest. Dersom det er to parallelle rullebaner, skilles de fra hverandre ved at det legges det til en «L» (for «left») på banen til venstre, og «R» (for «right») på banen til høyre. For eksempel har de to parallelle rullebanene på Oslo lufthavn, Gardermoennumrene 01L/19R og 01R/19L. Der det er tre parallelle baner legges det til en «C» (for «centre») på banen i midten, dette ser man for eksempel ved Schiphol lufthavn i Amsterdam. Er det fire eller flere rullebaner er det vanlig å forskyve tallet et hakk på noen av banene, for eksempel er det fire parallelle nord-syd rullebaner i Denver, og de er nummerert 16R/34L, 16L/34R, 17L/35R og 17R/35L.
Lugnvik

Lugnvik er et tettsted i Kramfors kommune i Västernorrlands län i landskapet Ångermanland i Sverige. I 2010 hadde tettstedet 349 innbyggere.
NM i terrengløp 2014

Norgesmesterskapet i terrengløp 2014 var en del av NM i friidrett 2014. NM kort løype ble arrangert som et eget stevne på Stord 5. og 6. april 2014, og NM lang løype ble arrangert i Fana i Bergen 18. oktober 2014.
Pseudoropica

Utbredelse

Arten lever på Madagaskar.
PowerTOP

PowerTOP er et dataprogram som måler, forklarer og minimaliserer en datamaskins elektriske forbruk. Det ble lansert av Intel i 2007 under lisensen GNU General Public License versjon 2, for Intel, AMD, ARM og UltraSPARC mikroprosessorer.
PowerTOP analuyserer programmer, utstyrsdrivere og operativsystemkjernen på en datamaskin med Linux eller Solaris og estimerer dens forbruk av elektrisitet. Dette er viktig for brukere av bærbare datamaskiner og i datasentre, hvor kostnadene til elektrisitet og avkjøling er en stor kostnad.
Rise (Oppdal)

Rise er en eldgammel gård, og ei lita grend i Oppdal kommune i Trøndelag, i øvre del av vassdraget Driva. Det er tre store gravfelt fra jernalderen i Oppdal kommune: Det største på Vang (Vangfeltet), et på Lønset, og et på Rise. Det var gårdene i øvre Drivdalen som samlet gravene sine på Rise, og de er fra 300-1000 e.Kr. Kanskje var det så mange som 2-300 graver her, men nydyriking på 1800-tallet ødelage svært mange graver og idag er inntil 30 graver bevart. Arkeolog Oddmund Forbregd gravde ut feltet 1966–67.
Det var 7-8 gårder på Rise gjennom 1600-tallet. Rise er et gammelt bevertningssted langs Konge- og pilegrimsveien over Dovrefjell, og ligger ved foten av Dovrefjell i nord. På 1800-tallet kunne man overnatte her.
OpenOffice.org Calc

Manglende egenskaper

I noen tilfeller, mangler Calc veiviser for å utnytte enkelte avanserte funksjoner assosiert med konkurrerende produkter slik som de statiskiske evner som usikkerhetssøyler i en graf og  ?polinomial? regresjonsanalyse, likevel, mange av disse kalkulasjonene kan enda bli utført manuelt ved å legge inn funksjoner og tilhørighet samt noen få makroer. Et FOSS program kalt Gnumeric gir lettere tilgang til disse statistisk analyse funksjoner ved å at brukerne får hjelp av en veiviser.

DataPilot

Funksjonen DataPilot støtter lignende funksjonalitet som ?Pivot table? funnet i Microsoft Excel. Det blir brukt for interaktiv tabell oppsett og dynamisk analyse. Til forskjell for Excel, støtter ikke OpenOffice.org ?Pivot chart? enda.
Med OpenOffice.org 2.0, har DataPilot funksjonen søtte fra ?Page fields?: Det er nå mulig å sortere informasjon i deres felt.
Kervel Fabrikken

Kervel Fabrikken er en produsent av elektriske kokeapparater lokalisert i Skien. En vesentlig del av produksjonen går til eksport. Selskapet ble stiftet i 1988 og er registrert under bransjen husholdningsmaskiner - produksjon. En kokeplate til hybler fra Kervel ses på Norsk Folkemuseum.
Kollvikabrev

Kollvikabrev er en epistelsamling skrevet av Arild Nyquist og forlagt av H. Aschehoug & CO. (W. Nygaard) i Oslo 1978.
Epistler er diktning i form av brev, i dette tilfelle fra Arild Nyquist til leseren. Boka inneholder bilder, fabler, følelser og opplevelser. Arild Nyquist skriver om alt fra knekkebrød til døden, fra ping-pong til sildefiske, vær og vind og ølbrygging. Før utgivelsen av Kollvikabrev hadde noen av tekstene tidligere vært publisert i Basar, Dagbladet, Ny Tid og Morgenbladet.

«Så møtte jeg maleren E. en dag, grei fyr. Han hadde løsningen klar - han sa: Rull sammen et eksemplar av Aftenposten. Så stikker du dette ut av vinduet og pisser rolig og pent - gjennom avisrøret. Gjør du det? sa jeg. Selvfølgelig, sa han. Må det være Aftenposten? sa jeg. Helst, sa han.
Nå bruker jeg Aftenposten. Jeg har brukt Aftenposten fem ganger. Jeg ruller den sammen til et bra langt rør, stikker tuten ut av vinduet - og mens jeg står inne i varmen og røker en bedagelig nattsigarett, tømmer jeg blæren pent og rolig gjennom avisrøret. Det er en herlig følelse - på mange måter.»
(fra «Om å mige i Aftenposten»)
HMS «Havock»

HMS «Havock» (H43) var en britisk jager i H-klassen.
Byggingen startet 15. mai 1935 hos William Denny Brothers and Company Limited, i Dumbarton i Skottland. Hun ble sjøsatt 7. juli 1936, og var i operativ tjeneste fra 18. januar 1937.
Hun ble sendt til Middelhavet i spansk farvann under den spanske borgerkrigen, for å opprettholde blokaden av landet. Natten 31. august 1937 ble hun angrepet av en ukjent ubåt, som det senere ble kjent at det var den italienske ubåten «Iride», som ble skadet i motangrepet, og mistet to av besetningen.
Hun deltok i det første sjøslaget om Narvik i april 1940, i juli var hun med i slaget ved Kapp Spada ved Kreta, slaget om Matapan i mars 1941, og videre var hun med å evakueringen av Hellas i april samme år. I mars 1942 ble hun sterkt skadet av av det italienske slagskipet «Littorio» i det andre slaget i Sidrabukten, og hun måtte søke havn på Malta. Åtte av besetningen ble drept i trefningen. Hun gikk så på grunn ved Kelibia i Siciliastredet 6. april samme år, og ble vraket.
Neolucanus baongocae

Utseende

En middelsstor (opptil 66 millimeter) og bred, blank, rødlig hjortbille. Hannen har svart hode, pronotum er skarpt rødt, dekkvingene rødoransje. Hannens kjever er knivformede, noe lengre enn hodet, med kraftig tenner på innersiden. Hodet har et rundet framspring under og foran hvert fasettøye. Pronotum er avrundet firkantet, litt innsnevret ved roten. Dekkvingene er nokså jevnbrede, smalt svarte ved roten og sømmen, beina er svarte. Hunnen ligner hannen bortsett fra at kjevene ikke er forstørrede og at fargen generelt er mørkere: pronotum nærmest svart, dekkvingene med et bredt, kileformet, svart midtfelt.

Utbredelse

Arten er beskrevet fra sentrale deler av Vietnam.
Armand Spichiger

2018

Spichiger deltok i kadettklassen (U17) under Junior-VM i fekting 2018, der han kom på sjuendeplass. 
I Sommer-OL for ungdom 2018 vant han florett, etter at han slo Kenji Bravo  fra USA 15-7 i finalen. Han deltok også på det sammensatte laget Europa 1, som vant mix-lagkonkurransen.
Pioneer 11

Pioneer 11 var det andre romfartøyet til å utforske Jupiter og det ytre solsystemet, og var det første til å utforske Saturn.
Romfartøyet ble sendt ut fra Cape Canaveral den 5. april 1973.
Kjemisk miljøintoleranse

Kjemisk miljøintoleranse (MCS), multippel kjemisk sensitivitet (forkortet MCS fra engelsk multiple chemical sensitivity) er en ikke anerkjent diagnose som benyttes om personer som opplever seg sterkt overfølsomme mot ulike kjemikalier som finnes i parfyme, sigarettrøyk og løsemidler. Det er imidlertid ikke mulig å påvise overfølsomheten gjennom blindede studier. Diagnosen kan sammenlignes med el-overfølsomhet der man også ser at pasienter med somatiske symptomer setter dette i sammenheng med en ytre påvirkning, men hvor vitenskapelige tester utelukker sammenheng.
Lohamei ha-Getta'ot

Lohamei ha-Getta'ot er en kibbutz nord i Israel. Den ligger i vestlige Galilea og i 2006 bodde 467 på kibbutzen.

Historie

Kibbutzen ble grunnlagt i 1949 på kystveien mellom Acre og Nahariya. Blant grunnleggerne var det flere som hadde kjempet i opprøret i Warszawagettoen, jødiske partisaner og andre som hadde overlevd holocaust. Blant de mest berømte finner en ekteparet Yitzhak Zuckerman og Zivia Lubetkin. Hovedinntektene til kibbutzen kommer fra landbruk, fabrikkarbeid og turisme.
István Szabó

Liv

Szabó er sønn av Maria og Istvan Szabó. Familien var jødisk, og ble gjemt av familie og venner under Holocaust. På 60- og 70-tallet lagde han filmer som utforsket hans egen generasjons erfaringer og handlet om nær ungarsk historie; Far og sønn i 1966, Kjærlighetsfilm i 1970, og Brannmannsgaten 25 i 1973. Hans signaturtrilogi består av Mephisto som vant en Oscar for beste fremmedspråklige film og en pris på filmfestivalen i Cannes i 1981, Oberst Redl i 1985 og Hanussen i 1988.
Szabó begynte å lage engelskspråklige filmer med Møte med Venus i 1991 og fulgte opp med Sunshine i 1999, Dirigentens valg i 2001 og Being Julia i 2004. Sistnevnte fikk en Oscarnominasjon til Annette Bening. Hans mest kritikerroste arbeidt har kommet fra samarbeidet med den østerrikske skuespilleren Klaus Maria Brandauer, og fra hans pågående samarbeid og vennskap med cinematografen Lajos Koltai.
Det kom i 2006 fram at han hadde vært informant for det hemmelige politiet i kommunisttiden i Ungarn.
Meløyfjorden

Meløyfjorden er en fjord i Meløy kommune i Nordland. Fjorden ligger på sørsiden av Meløya og nord for Åmnøya, Grønnøya og Bakkan på fastlandet. Fjorden har innløp mellom Kjølsholmen i nord og Åmnøyhamna i sør og strekker seg 10 kilometer østover fra Bolgfjorden i vest til Glomfjorden i øst. Like øst for Åmnøyhamna ligger Grønnøya på nordsiden av Åmnøya. Mellom disse to øyene går Åmnøysundet sørover til Skardfjorden på sørsiden av øyen.
Øst for Grønnøya ligger de to grendene Valla og Bakkan på fastlandet. I øst ender fjorden mellom Gjersholmen på Meløya i nord og Vassdalsvik i sør. Mellom disse to stedene går det ferge over fjorden, og vestover til Bolga, som ligger vest for det vestlige innløpet til Meløyfjorden.
Fv466 går langs nordsiden av fjorden på Meløya, mens Fv464 og Fv452 går langs deler av sørsiden.
Boksing under Middelhavslekene 1963

Boksing under Middelhavslekene 1963. Boksing var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som boksing var med på programmet under Middelhavslekene. Det ble konkurrert i ti vektklasser i boksing, kun for menn. Alle tapende semifinalister fikk bronsemedaljer. Italia ble beste nasjon med åtte gullmedaljer foran Egypt med to.
Kraj

Kraj (russisk: край) er et begrep brukt om ni av Russlands føderasjonssubjekter. Det oversettes gjerne til territorium, provins eller region.
Etymologisk er ordet i slekt med verbet кроить (kroit'), som betyr «å kutte» eller «å dele». Historisk var da også krajer store territorier langs periferien av Russland, altså avskåret fra de sentrale områdene.
I dag brukes begrepet mest av historiske grunner, siden noen oblaster også passer til definisjonen og det ikke er noen forskjell i status på de to. Krajene i dagens Russland er delt inn i distrikter (rajoner) på lik linje med de fleste andre føderasjonssubjektene.
Antarktisplatået

«Kong Håkon VII Vidde»

Roald Amundsen ga Antarktisplatået navnet «Kong Håkon VII Vidde» da han som førstemann nådde polpunktet den 14. desember 1911 (opprinnelig Kong Haakon VII's vidde). Navngivningen ble meddelt kong Haakon VII i brevs form, og Amundsen gjorde også krav på området som norsk besittelse. Dette kravet ble senere avvist av den britiske regjering, i det man hevdet at Ernest Shackleton allerede i 1909 hadde vært oppe på polplatået og tatt dette i besittelse for Storbritannia, da under navnet King Edward VII Plateau. Nimrod-ekspedisjonen nådde lengst syd på 88°23'S, 180 km fra polpunktet før de måtte vende om. Det norske kravet ble ikke gjentatt, men deler av området ligger innenfor sektoren som senere ble erklært som norsk Dronning Maud Land. Hverken det norske eller britiske navnet fikk gjennomslag, og det internasjonalt anerkjente navnet for polområdet er Antarktisplatået.
Conquest-serien

Conquest-serien er en britisk romanserie om eventyreren Norman Conquest, skrevet av den engelske forfatteren Edwy Searles Brooks under pseudonymet Berkeley Gray. I Norge ble bøkene utgitt av Forlagshuset, og den serien som er referert her, er pocket-bøkene utgitt fra 1963 til 1971. Omslagsillustratør var Sten Nilsen.
Sandnesholet

Sandnesholet er et om lag 1,2 kilometer langt sund i Bodø kommune i Nordland. Sundet skiller fastlandet i vest og Steinsøya i øst og er en av to forbindelser fra Ytre Sundan til Fjellvika. Dybden er på mellom 3 og 16 meter med grunner og skjær som gjør det uegnet for seiling. Det er en spredt gårdsbebyggelse langs fastlandssiden av sundet.
Trizogeniates planipennis

Utbredelse

Billen finnes i den neotropiske faunaregionen, nærmere bestemt i Brasil og Peru.
Kunming Wujiaba internasjonale lufthavn

Kunming Wujiaba internasjonale lufthavn (kinesisk: 昆明巫家坝国际机场, pinyin: Kūnmíng Wūjiābà Guójì Jīchǎng) var hovedflyplassen for Kunming, hovedstaden i Yunnan i Kina. Den ligger 4 km sørøst for sentrum av Kunming. Den ble stengt den 28. juni 2012, og all trafikk overført til den nye Kunming Changshui internasjonale lufthavn.
Wujiaba er en av de eldste flyplasser i Kina. Den ble bygd på begynnelsen av 1900-tallet av krigsherren Tang Jiyao. Under annen sino-japanske krig ble den sterkt utvidet, og ble base for Flying Tigers ledet av Claire Lee Chennault. Senere ble store regulære amerikanske kampflyenheter stasjonert der.
Stavfjorden (Sunnfjord)

Stavfjorden er en fjord langs grensen mellom Askvoll og Flora kommune i Sogn og Fjordane. Den ligger ytterst i havgapet og strekker seg 18 kilometer østover til starten av Førdefjorden. Fjorden ligger på sørsiden av øya Askrova og Svanøy i Brulandet, mens Stavenesodden ligger på sørsiden. Sør for Stavenesodden ligger Stongfjorden, mens Brufjorden ligger nord for Brulandet.
Av bosetninger på sørsiden finner vi brukene Stavestranda og Vågane, et godt stykke inn i fjorden. Her går også Rv 609 langs fjorden. Ved Flokeneset ender Stavfjorden og Førdefjorden fortsetter 37 kilometer østover i landet.
Risterrassene i de filippinske cordilleras

Risterrassene i Cordilleras er en verdensarv i Filippinene som består av fire høyt beliggende områder med rismarker (Banaue - to felter, Mayoyao, Kiangan, Hungduan). Disse har vært brukt i mer enn 2 000 år, noe som har gitt et vakkert kulturlandskap der mennesket synes å være i harmoni med sine omgivelser. Risterrassene kalles iblant «Verdens åttende underverk». 
Det er også et satort tilfang av risterrasser annetsteds i samme fjellkjede, foruten de nevnte feltyer som ble medtatt på UNESCOs verdensarvliste. 
Verdensarv-terrassene ligger i provinsen Ifugao, på øya Luzon nord for Manila, høyt oppe i fjellkjeden Central Cordilleras, nær den lille byen Banaue.
Det består en risiko for at risterrassene forfaller. Det kan skje ved jordskjelv (store skader ble forårsaket av en skjelv i 1990), El Niños virkninger, og store jordmarker som eroderer jorden.  
I 2001 ble risterrassene innskrevne på listen over truet verdensarv. Den fremste foranledningen var at de filippinske myndigheter verken hadde gjennomført kontroller eller utferdiget noen handlingsplan for verdensarven. De redningskommisjoner som blr opprettet av presidentene Fidel Ramos og Joseph Estrada ble lagt ned i 2002 av daværende president Gloria Macapagal-Arroyo.
Narmada Akka

Familie

Narmada giftet seg med Sudhakar som gikk under aliaset «Kiran». Sudhakar blir ansett som en Maoistisk ideolog og er medlem av CPIs "publikasjonsavdeling". Han er også medlem av politbyrået til partiet.

Geriljaliv

Narmada kunne kommunisere flytende på sju forskjellige språk, inkludert engelsk. Hun droppet ut av utdanningen  sin og ble med i Indias kommunistparti (Maoistene) allerede i en alder av 18 år. Hun brukte over 30 år av livet sitt i jungelen som en veteran innenfor bevegelsen. Hennes far var også en Maoist og hans snakk om politikk skal angivelig ha rørt henne så dypt at hun bestemte seg for å bli med i bevegelsen.
Hun ble gitt stillingen "divisjonssekretær" for CPI sin divisjon i sørlige Gadchiroli. Hun var også den andre kvinnelige kadren til å bli valgt som medlem av sentralkomiteen til partiet, etter Anuradha Ghandy. Hun var også valgt inn som leder for Krantikari Adivasi Mahila Sangathans avdeling i Dandakaranya-regionen, som er en av de fremste kvinneorganisasjonene i India om man måler etter antall medlemmer, Arundhati Roy hevder organisasjonen har 90,000 medlemmer.

Død

Narmada skal angivelig ha blitt skutt ned etter en flere timers lang skuddveksling mellom Maoistene og statlige politistyrker 4. desember 2012 i nærheten av Abujmarh sør i delstaten Chhattisgarh.